Public procurement notice: Contract Award Notice
Published: 2025-09-02
Buyer: Εθνικό Κέντρο Τεκμηρίωσης & Ηλεκτρονικού Περιεχομένου (ΕΚΤ)
Country: GR
Region: EL304
Contract type: Services
Procedure: Open procedure
CPV classification: 30234000 | 32580000 | 48000000 | 72260000: Software-related services | 80533100
Estimated value: 416918.25 EUR
Award criteria: quality

Technical requirements: Η παρούσα σύμβαση αποτελεί το Υποέργο 7 του Έργου «Ανάπτυξη του θεσμού, της υποδομής, των δυνατοτήτων και ικανοτήτων για τη διακυβέρνηση δεδομένων του δημοσίου, τη διάθεση τους για επανάχρηση και την παροχή σχετικών υπηρεσιών σε δημόσιο και ιδιωτικό τομέα, στην Ελλάδα- Α Φάση» (ΟΠΣ ΤΑ 5158667), το οποίο υλοποιείται στο πλαίσιο του Εθνικού Σχεδίου Ανάκαμψης και Ανθεκτικότητας «Ελλάδα 2.0».
Η σύμβαση αφορά στη δημιουργία των απαραίτητων υποδομών για την αξιοποίηση του ενιαίου κυβερνητικού νέφους (G-Cloud) προκειμένου να λειτουργήσει αποτελεσματικά και με ασφάλεια η «Πλατφόρμα παροχής Υπηρεσιών Διακυβέρνησης και Ανταλλαγής Δημόσιων Δεδομένων» (Υποέργο 5). Πιο συγκεκριμένα, το Υποέργο θα επιτρέψει την προμήθεια υπηρεσιών,  Hybrid cloud εξοπλισμού και λογισμικού προκειμένου να διασφαλιστεί η επιχειρησιακή συνέχεια (business continuity) και η ανάκαμψη από καταστροφές (disaster recovery). Mέσω του Υποέργου, το ΕΚΤ θα προμηθευτεί τις αναγκαίες υπηρεσίες με τον απαραίτητο συνοδευτικό εξοπλισμό και λογισμικό  για τη δημιουργία Disaster Recovery Site μέσω διπλής υποδομής δεδομένων σε Data Center ΕΚΤ και G-Cloud. Οι μηχανισμοί replication θα επιτρέπουν την άμεση μετάπτωση σε περίπτωση καταστροφής, διασφαλίζοντας την αδιάλειπτη λειτουργία χωρίς συμβιβασμούς σε καθυστέρηση (latency), απόδοση (performance) και ασφάλεια (security). Σημειώνεται ότι το Υποέργο αποτελεί το απαραίτητο ενδιάμεσο στάδιο για την καθολική μετάπτωση των δεδομένων και υπηρεσιών του ΕΚΤ από το on-premise Datacenter στο ενιαίο κυβερνητικό νέφος (G-Cloud).
Ο Ανάδοχος θα πρέπει να εγκαταστήσει το Σύστημα στην υποδομή του Φορέα και να παραδώσει σε πλήρη λειτουργία το σύνολο του ζητούμενου υλικού και λογισμικού στον Φορέα.  Ο Ανάδοχος θα προσφέρει τις υπηρεσίες του κατά κύριο λόγο στις εγκαταστάσεις του Φορέα αλλά και σε όποια άλλα σημεία προκύψουν από τις απαιτήσεις του Έργου εντός του Νομού Αττικής. Ο Ανάδοχος στο σημεία εγκατάστασης του υλικού και λογισμικού υποχρεούται να εκτελέσει οποιαδήποτε εργασία απαιτείται για την εγκατάσταση και καλή λειτουργία τους.
Κάθε ενδιαφερόμενος, ο οποίος έχει ή είχε συμφέρον να του ανατεθεί η συγκεκριμένη δημόσια σύμβαση και έχει υποστεί ή ενδέχεται να υποστεί ζημία από εκτελεστή πράξη ή παράλειψη της αναθέτουσας αρχής κατά παράβαση της ευρωπαϊκής ενωσιακής ή εσωτερικής νομοθεσίας στον τομέα των δημοσίων συμβάσεων, έχει δικαίωμα να προσφύγει στην ανεξάρτητη Αρχή Εξέτασης Προδικαστικών Προσφυγών (ΕΑΔΗΣΥ), ήδη μετονομασθείσα σε «Ενιαία Αρχή Δημοσίων Συμβάσεων (ΕΑΔΗΣΥ)» (βλ. ν. 4912/2022) σύμφωνα με τα ειδικότερα οριζόμενα στα άρθρα 345 επ. ν. 4412/2016 και 1 επ. π.δ. 39/2017, στρεφόμενος με προδικαστική προσφυγή, κατά πράξης ή παράλειψης της αναθέτουσας αρχής, προσδιορίζοντας ειδικώς τις νομικές και πραγματικές αιτιάσεις που δικαιολογούν το αίτημά του.
Σε περίπτωση προσφυγής κατά πράξης της αναθέτουσας αρχής, η προθεσμία για την άσκηση της προδικαστικής προσφυγής είναι:
(α) δέκα (10) ημέρες από την κοινοποίηση της προσβαλλόμενης πράξης στον ενδιαφερόμενο οικονομικό φορέα αν η πράξη κοινοποιήθηκε με ηλεκτρονικά μέσα ή τηλεομοιοτυπία ή
(β) δεκαπέντε (15) ημέρες από την κοινοποίηση της προσβαλλόμενης πράξης σε αυτόν αν χρησιμοποιήθηκαν άλλα μέσα επικοινωνίας, άλλως
(γ) δέκα (10) ημέρες από την πλήρη, πραγματική ή τεκμαιρόμενη, γνώση της πράξης που βλάπτει τα συμφέροντα του ενδιαφερόμενου οικονομικού φορέα. Ειδικά για την άσκηση προσφυγής κατά προκήρυξης, η πλήρης γνώση αυτής τεκμαίρεται μετά την πάροδο δεκαπέντε (15) ημερών από τη δημοσίευση στο ΚΗΜΔΗΣ.
Σε περίπτωση παράλειψης που αποδίδεται στην αναθέτουσα αρχή, η προθεσμία για την άσκηση της προδικαστικής προσφυγής είναι δεκαπέντε (15) ημέρες από την επομένη της συντέλεσης της προσβαλλόμενης παράλειψης.


Winner: PERFORMANCE TECHNOLOGIES ΑΝΩΝΥΜΟΣ ΕΤΑΙΡΙΑ ΠΛΗΡΟΦΟΡΙΚΗΣ
Award value: 416918.25
Number of bids: 1